Diari Oficial de la Generalitat Valenciana


Sumari del DOGV 4625, del 07-11-2003 (2003/11914)

Actuacions de juí verbal número 789/2002. Cèdula de notificació.
----------------------------------------------------------------

### Dades del document

Número de DOGV
:   4625

Data del DOGV
:   07-11-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/11863


Organisme emissor
:   Jutjat de Primera Instància Número 4 de València

Tipus de document
:   Anunci

Actuacions de juí verbal número 789/2002. Cèdula de notificació. [2003/Q11503]
  
Part demandant: Francisco Civera Pérez
  
Part demandada: Marío Martín Marcos
  
Sobre: verbals arrendataris i precaris
  
Al juí a què es fa referència, s'ha dictat la sentència i la interlocutòria d'aclariment, el text de la qual, literalment, és el següent:
  
«Sentència número 175/2003
  
València, 11 de juliol de 2003
  
María Amparo Ivars Marín, jutgessa substituta dels jutjats de València, i en funcions al Jutjat de Primera Instància número 4, després d'haver vist i examinat les actuacions de juí verbal ressenyades més amunt, dicte la resolució següent:
  
Han sigut parts en el procediment les següents:
  
1. Demandant: Francisco Civera Pérez, representat per la procuradora Carmen Vidal Vidal i dirigit pel lletrat Juan Ortolá Rasquet.
  
2. Demandat: Mario Martín Marcos, declarat en rebel·lia en les presents actuacions.
  
Decisió
  
Que amb l'estimació de la demanda interposada per la representació processal de Francisco Civera Pérez contra Mario Martín Marcos, declare resolt el contracte d'arrendament subscrit el 29 de setembre de 2000 que fa referència a l'habitatge situat a València, carrer de José Aguirre, 38, porta 6a, i condemne el demandat a sotmetre's a esta declaració i a deixar lliure i a total disposició de la demandant l'habitatge arrendat, amb l'advertència de llançament si no ho fa, i el condemne també al pagament de les costes processals.
  
En compliment de l'establit en l'article 248.4 de la Llei Orgànica del Poder Judicial, es fa saber a les parts que la present resolució no és ferma, ja que és susceptible de ser recorreguda en apel·lació. Este recurs, de què tindrà coneixement l'Audiència Provincial, s'haurà de preparar davant d'este jutjat dins del termini dels cinc dies següents al de la notificació de la present resolució, i l'escrit de preparació haurà de complir els requisits que s'assenyalen en l'article 457.2 de la Llei 1/2000, d'Enjudiciament Civil.
  
I atés que esta resolució porta aparellada el llançament, el recurs únicament s'admetrà si el demandat manifesta, a l'escrit de preparació, tindre pagades les rendes vençudes i la resta de quantitats que, d'acord amb el contracte, haja de tindre pagades a la data en què es presente este escrit, i hi haurà d'acompanyar els justificants que acrediten el pagament o aval bancari que ho garantisca (article 449, apartats 1 i 5 de la llei indicada anteriorment).
  
Part dispositiva de la interlocutòria d'aclariment
  
Dispose: suplir l'omissió feta a la sentència dictada en les presents actuacions la part dispositiva de la qual haurà de contindre, d'acord amb l'indicat en el fonament de dret tercer de la present resolució, la condemna de la demandada al pagament de la quantitat de 1.931,88 euros i els interessos expressats en el fonament de dret quart.
  
Contra la present resolució no s'hi pot interposar cap recurs, i això sense perjuí del recurs que procedisca contra la sentència, els requisits de la qual es van determinar en esta. El termini per a anunciar el recurs contra la sentència començarà des del sendemà de la notificació de la present interlocutòria».
  
En atenció al desconeixement de l'actual domicili o residència de la part demandada, mitjançant la provisió de data 16 d'octubre de 2003, el jutge, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana, per a portar a efecte la diligència de notificació de la sentència i de la interlocutòria d'aclariment.